Mančiagirės skardžiai
54°7′6.13″ š. pl. 24°27′41.68″ r. ilg.﻿ / ﻿54.1183694°š. pl. 24.4615778°r. ilg.﻿ / 54.1183694; 24.4615778 Mančiagirės skardžiai – gamtos paminklas, esantis pietų Lietuvoje, Varėnos rajone, Dzūkijos nacionaliniame parke, Ūlos kraštovaizdžio draustinyje, 1,5 km į pietus nuo Mančiagirės kaimo, Ūlos atkarpoje tarp Zervynų ir Mančiagirės, 0,4 km į vakarus nuo Mekšrinio ežero. Patenka į Varėnos miškų urėdijos Marcinkonių girininkijos 43, 53, 59, 60, 928, 932 ir 936 kvartalus. Saugomas nuo 1997 m. spalio 2 d. Ūlos atkarpa ties skardžiais laikoma viena gražiausių, yra ypač mėgiama plaukiojančių baidarėmis. Būdingos raiškios upės kilpos, aukšti byrančio smėlio krantai.